钦定古今图书集成/明伦汇编/氏族典/第340卷 > 刘正
## 钦定古今图书集成/明伦汇编/氏族典/第340卷 > 刘正

按《元史刘正传》：“正字清卿，清州人也。初辟制国用使
司令史。至元八年，立局考核逋欠，正掌其事，转枢密
院令史。十五年，擢左司都事。时阿合马当国，正乃移
疾还家。十八年，征为左司员外郎，免归。二十五年，桑
哥立尚书省，擢为户部侍郎，升尚书。尝举核盐运官
亏课事，几陷于罪。三十年，中书省奏为吏部尚书，迁”
江南行御史台中丞。大德元年，改同佥枢密院事。寻
出为云南行中书省左丞。武宗即位，召为中书左丞。
延祐六年，卒，谥忠宣。子秉德，历兵、工二部侍郎，出为
安庆路总管。秉仁，累官工部尚书，致仕。